**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 40.0 versija - Nodokļu informācijas pakalpojumu modernizācija (Maksājumu uzskaites un uzkrājuma princips))” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks |  Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 40.0 versija - Nodokļu informācijas pakalpojumu modernizācija (Maksājumu uzskaites un uzkrājuma princips))” mērķis ir apstiprināt un iekļaut informācijas un komunikāciju tehnoloģiju mērķarhitektūras 40.0 versijā projekta aprakstu “Nodokļu informācijas pakalpojumu modernizācija (Maksājumu uzskaites un uzkrājuma princips)”.Ministru kabineta rīkojuma projekta spēkā stāšanās paredzēta rīkojuma parakstīšanas brīdī. |

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Deklarācijas par Māra Kučinska vadītā Ministru kabineta iecerēto darbību 35. uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
2. Ministru kabineta 2015. gada 17.novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts un 13.2.apakšpunkts.
3. Ministru kabineta 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts un 7.punkts.
4. Ministru kabineta 2016.gada 5.janvāra Informatīvā ziņojuma “Par Valsts ieņēmumu dienesta administrēto valsts budžeta ieņēmumu administrēšanā un uzskaitē risināmajiem jautājumiem administratīvā sloga mazināšanai nodokļu maksātājiem un efektīvam Valsts ieņēmumu dienesta organizatoriskajam procesam” protokllēmuma 5. punkts “Atbalstīt un prioritārajā secībā virzīt Valsts ieņēmumu dienesta projekta “Nodokļu informācijas pakalpojumu modernizācija” kārtas līdzfinansēšanai no darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība”, ja projekta iesniegums atbildīs projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” iekļautajiem ieviešanas nosacījumiem.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 40.0 versijā projekta apraksts “Nodokļu informācijas pakalpojumu modernizācija (Maksājumu uzskaites un uzkrājuma princips)” (turpmāk – Maksājumu uzskaites un uzkrājuma principa projekts), kas tika izvērtēts un atbalstīts atbilstoši Vides aizsardzības un reģionālās attīstības ministrijas izstrādātajai un apstiprinātajai metodikai par projektu iekļaušanu IKT mērķarhitektūrā. Maksājumu uzskaites un uzkrājuma principa projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 13 pamatdarbības procesus un 21 e-pakalpojumu, izveidojot 11 datu kopas publicēšanai atkalizmantojamo datu formātos, kā arī ieviešot uzkrājuma principu Valsts ieņēmumu dienesta (turpmāk – VID) administrēto nodokļu, nodevu un citu maksājumu valsts budžetā uzskaitē. Maksājumu uzskaites un uzkrājuma principa projekts ir projekta “Nodokļu informācijas pakalpojumu modernizācija” 2.kārtas projekts.Viss projekts “Nodokļu informācijas pakalpojumu modernizācija” risinās problēmas, kas saistīti ar esošo VID pamatdarbības IKT atbalstu: • Galveno informācijas sistēmu (Nodokļu informācijas sistēma (turpmāk – NIS) un Centrālā muitas informācijas sistēma (turpmāk – CMIS), kas VID tiek izmantotas VID administrēto valsts budžeta maksājumu informācijas apstrādei, izstrāde tika uzsākta 1996.gadā, izmantojot tā laika tehnoloģiskos risinājumus, kas šobrīd ir morāli novecojuši un nespēj nodrošināt VID nepieciešamo funkcionalitātes, pieejamības, veiktspējas un drošības prasību īstenošanu optimālā veidā.• Kopš NIS un CMIS izveidošanas ir ievērojami pieaudzis un ar katru gadu pieaug apstrādājamās informācijas apjoms, kuram ir liela ietekme uz sistēmu veiktspēju. Esošajā situācijā veiktspējas problēmas VID risina, galvenokārt palielinot tehnisko resursu jaudas. Efektīvam un kompleksam risinājumam, kas ļautu optimizēt un mazināt sistēmā notiekošo procesu savstarpējo ietekmi, nepieciešamas izmaiņas informācijas sistēmas arhitektūrā, veidojot informācijas sistēmu modulāru, mērogojamu, paplašināmu un caurskatāmu.• Izmantojot novecojušas tehnoloģijas pieaug drošības risku iestāšanās varbūtība, tiek ierobežota mūsdienu riskiem (terorisms, kibernoziegumi, datu falsificēšana u.c.) atbilstoša informācijas aprites drošības līmeņa nodrošināšana, neieviešot papildu kontroles mehānismus. Tehnoloģisku ierobežojumu dēļ esošos VID tehnoloģiskos risinājumus ir sarežģīti apvienot ar augstu sistēmas veiktspēju.• VID esošā IKT arhitektūra apgrūtina VID iespējas nodrošināt Eiropas Savienības un Latvijas tiesību aktu mainīgo prasību izpildi, jo ir fiziski un morāli novecojusi, un papildu pielāgojumi vēl vairāk sarežģī ar IKT arhitektūras uzturēšanu un VID pamatdarbības īstenošanu saistītos procesus un palielina izmaksas.• Valsts budžeta maksājumu uzskaitei VID tiek izmantotas divas paralēlas informācijas sistēmas – NIS un CMIS, kas palielina ar informācijas iegūšanu un apstrādi saistīto darba apjomu VID darbiniekiem, kā arī paildzina VID procesu norisi un ietekmē VID sniegto pakalpojumu kvalitāti – pakalpojuma saņemšanas laiku un pakalpojuma caurskatāmību.• Esošā NIS nodrošina valsts budžeta maksājumu uzskaiti pēc naudas plūsmas principa, kas nozīmē, ka tiek uzskaitītas nodokļu maksātāja saistības norēķinos ar budžetu par katru maksājuma veidu, kas attiecīgi tiek samazinātas brīdī, kad NIS ir saņemta informācija par veikto maksājumu. Esošais NIS risinājums nav piemērots nodokļu uzskaitei pēc uzkrājuma principa bez būtisku izmaiņu veikšanas. • Esošais Elektroniskās deklarēšanas sistēmas autentifikācijas risinājums nenodrošina iespēju autentificēties Latvijas nerezidentiem (izņemot reģistrāciju pievienotās vērtības nodokļa īpašajā režīmā (M1SS)) un ārvalstu juridiskajām personām, kā arī neatbalsta risinājumu, kas paredz informācijas par juridiskām personām sniegtajiem publiskajiem pakalpojumiem pieejamību vienuviet.• Esošā tehnoloģiskā platforma nenodrošina iekļaušanos vienotajā valsts IKT arhitektūrā bez papildu pielāgojumiem.Ministru kabineta rīkojuma pielikumā ir iekļauts Maksājumu uzskaites un uzkrājuma principa Projekta apraksts (kopsavilkums). Maksājumu uzskaites un uzkrājuma principa projekts iekļaujas projekta “Nodokļu informācijas pakalpojumu modernizācija” mērķu struktūrā un tam ir izvirzīti šādi mērķi - ieviest uzkrājuma principu, ieviest vienoto nodokļu kontu un nodrošināt pilnīgu informāciju par faktiskajiem konkrētā perioda VID administrētajiem valsts budžeta ieņēmumiem.Maksājumu uzskaites un uzkrājuma principa projekta mērķu sasniegšanai nepieciešams:• izstrādāt mūsdienu tehnoloģijās balstītu ar iekšzemes nodokļiem un VID administrētajām nodevām saistīto maksājumu uzskaites un administrēšanas, un nodokļu ieņēmumu grāmatvedības uzskaites funkcionalitāti;• pilnveidot VID nodokļu administrēšanas un pakalpojumu sniegšanas procesus;• nodrošināt informācijas sistēmu atbalstu VID administrēto nodokļu, nodevu un citu maksājumu valsts budžetā uzskaitei pēc uzkrājuma principa;• nodrošināt informācijas sistēmu atbalstu vienotajā nodokļu kontā veikto maksājumu administrēšanu VID administrētajiem valsts budžeta ieņēmumiem;• publicēt VID datu kopas atkalizmantojamu datu formātos.Valsts budžeta maksājumu administrēšanas process VID ir saistīts ar liela apjoma informācijas un datu apstrādi un ir viens no resursu ietilpīgākajiem un nozīmīgākajiem publiskās pārvaldes pamatdarbības procesiem. VID pamatdarbības procesu standartizācija ļaus samazināt neefektīvu procesu soļu daudzumu, novērst atbildību dublēšanos, ietaupot laiku un līdzekļus, kas novirzāmi darba procesu pārvaldībai un administrēšanai, padarot kopējo VID pamatdarbību efektīvāku un pārskatāmāku. Balstot pamatdarbības procesu izpildi uz automatizētām darba plūsmām un procesiem tiek plānots, ka tiks samazināts procesu izpildes laiks, veicinot nodokļu maksātāju apmierinātību ar VID sniegtajiem pakalpojumiem, savukārt atvērto datu kopu publicēšana ietekmēs valsts pārvaldes darba efektivitāti un datu kvalitāti. |
|  3. | Projekta izstrādē iesaistītās institūcijas | VID, Finanšu ministrija |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi nodokļu maksātāji |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga samazināšana nodokļu maksātājiem:VID pamatdarbības procesu standartizācija ļaus samazināt lieku un neefektīvu procesu soļu daudzumu, novērst struktūrvienību atbildību dublēšanos, ietaupot laiku un līdzekļus, kas novirzāmi darba procesu pārvaldībai un administrēšanai, padarot kopējo VID pamatdarbību efektīvāku un pārskatāmāku.Balstot pamatdarbības procesu izpildi uz automatizētām darba plūsmām un procesiem tiks samazināts procesu izpildes laiks un manuālā darba apjoms, vienlaicīgi veicinot nodokļu maksātāju apmierinātību ar VID sniegtajiem pakalpojumiem.Publicējot datu kopas atkalizmantojamo datu formātos tiks samazināts lēmumu pieņemšanai būtiskās informācijas starp VID un valsts pārvaldes iestādēm vidējais aprites laiks.Pakalpojumu pieejamības uzlabošana:Izveidotās 11 datu kopas publicēšanai atkalizmantojamo datu formātos uzlabos VID pakalpojumu pieejamību.Tiks pilnveidots 21 e-pakalpojums, padarot ātrāku to piegādes procesu, tajā skaitā radot iespējas paaugstināt e-pakalpojumu elektronizācijas līmeni. |
| 3. | Administratīvo izmaksu monetārais novērtējums | Nav attiecināms |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | **Turpmākie trīs gadi (*euro*)** |
| **2019** | **2020** | **2021** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **saskaņā ar vidēja termiņa budžeta ietvaru** | **izmaiņas, salīdzinot ar kārtējo (n) gadu** | **saskaņā ar vidēja termiņa budžeta ietvaru** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 697 000 | 0 | 1 020 000 | 2 133 500 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 697 000 | 0 | 1 020 000 | 2 133 500 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 820 000 | 0 | 1 200 000 | 2 510 000 |
| 2.1. valsts pamatbudžets | 0 | 0 | 0 | 820 000 | 0 | 1 200 000 | 2 510 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -123 000 | 0 | -180 000 | -376 500 |
| 3.1. valsts pamatbudžets | 0 | 0 | 0 | -123 000 | 0 | -180 000 | -376 500 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | X | -123 000 | X | -180 000 | -376 500 |
| 5.1. valsts pamatbudžets | 0 | -123 000 | -180 000 | -376 500 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Maksājumu uzskaites un uzkrājuma principa projekts tiks līdzfinansēts no Eiropas reģionālās attīstības fonda (ERAF) līdzekļiem un tā kopējais finansējuma apjoms ir 4 530 000 *euro*. No tiem 2019.gadā – 820 000 *euro*, 2020.gadā – 1 200 000 *euro*, 2021.gadā – 2 510 000 *euro*, sadalījumā pa finansējuma avotiem:

|  |  |  |  |  |
| --- | --- | --- | --- | --- |
| Finansējuma avots | 2019.gads | 2020.gads | 2021.gads | Kopā |
| ERAF finansējums (85%) | 697 000 | 1 020 000 | 2 133 500 | 3 850 500 |
| Attiecināmais valsts budžeta finansējums (15%) | 123 000 | 180 000 | 376 500 | 679 500 |
| Kopējās izmaksas (100%) | 820 000 | 1 200 000 | 2 510 000 | 4 530 000 |

Provizorisks izmaksu aprēķins: * procesu pilnveidošana/ izstrāde – 2 916 537 *euro*;
* publicitātes – 45 *euro*;
* projekta ieviešanas uzraudzība – 241 634 *euro*;
* informācijas sistēmas veiktspējas un drošības auditi – 75 439 *euro*;
* datu migrācija – 973 718 *euro*;
* saistīto informācijas sistēmu pielāgošana – 322 627 *euro*.

IKT risinājumu uzturēšanas izmaksas sākot ar 2022.gadu plānotas 453 000 *euro* gadā (10% no projekta apjoma 4 530 000 *euro*).Provizoriskais IKT risinājumu uzturēšanas izmaksu aprēķins:

|  |  |  |  |
| --- | --- | --- | --- |
| Izmaksu pozīcija | Izmaksas *euro* | Persondienu skaits | 1 person-dienas cena *euro* ar PVN |
| Izstrādāto procesu uzturēsana (70%) | 317 044 | 660 | 480,37\* |
| Saistīto un pielāgoto informācijas sistēmu uzturēšana (30%) | 135 900 | 343 | 396,21\*\* |
| Kopā (100%) | 452 944 | 1 003 |  |

\* izmaksas saskaņā ar noslēgto līgumu Nr. FM VID 2016/153/ERAF “Maksājumu administrēšanas informācijas sistēmas izstrāde, ieviešana un uzturēšana”\*\* vidējā 1 persondienas cena, kas aprēķināta ņemot vērā 1 persondienas cenu šobrīd spēkā esošajos līgumos par saistīto informācijas sistēmu (NIS, Elektroniskās deklarēšanas sistēmas, Datu noliktavas sistēmas, Akcīzes preču pārvietošanas un kontroles sistēmas, Audita atbalsta informācijas sistēmas, VID informācijas sistēmu savietotāja, Publiskojāmās informācijas sistēmu datubāzes sistēma, Eiropas Savienības datu sagatavošanas sistēmas, Fizisko personu risku analīzes sistēmas, Datorizētas nodokļu maksātāju riska novērtēšanas sistēmas) pilnveidošanu un uzturēšanu. Uzturēšanas ietvaros tiks novērstas Maksājumu administrēšanas informācijas sistēmā, minētajās saistītajās un pielāgotajās informācijas sistēmās konstatētās garantijai nepakļautās kļūdas, kā arī apmaksātas attiecīgās informācijas sistēmas izstrādātaja sniegtās konsultācijas un darbināšanas atbalsts. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzēts samazināt amata vietas, ietaupītais darba laiks tiks novirzīts citu uzdevumu izpildei. |
| 8. Cita informācija | Projekta īstenošanai nepieciešamos valsts budžeta līdzekļus pēc projekta apstiprināšanas sedz no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Sākot ar 2022.gadu daļa no kopējām IKT risinājumu uzturēšanas izmaksām 271 800 *euro* apmērā tiks segtas no VID budžeta programmas 33.00.00 “Valsts ieņēmumu un muitas politikas nodrošināšana” budžeta līdzekļiem (veicot iekšēju līdzekļu pārdali), savukārt jautājums par papildu valsts budžeta līdzekļu pieprasīšanu atlikušajai IKT risinājumu uzturēšanas izmaksu daļai 181 200 *euro* apmērā tiks virzīts normatīvajos aktos noteiktajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VID, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru |  Projekts šo jomu neskar. |
| 3. | Cita informācija | Nav |

Finanšu ministre Dana Reizniece-Ozola

Vīza: valsts sekretārs Baiba Bāne

Bormane 67122069,

iveta.bormane@vid.gov.lv

Siliņa 67121847

zane.silina@vid.gov.lv